Астана қаласы № 60-мектеп лицейі

 қазақ тілі мен әдебиеті пәнінің мұғалімі

Уразова Алия Алмасқызы

**Қазақ тілін оқытуда «Қызықты қазақ тілі» интелектуалдық тапсырмалар түрлерін қолданудың тиімділігі**

Бұл жаттығулар жұмысы оқу-тәрбие жұмысы орыс тілінде жүретін мектептердің 5-сыныптарына қазақ тілінен алған теориялық білімдерін нығайту, кеңейту және сөздік қорын байыту, сөйлеу тілін дамыту мақсатында жинақталды. Сонымен қатар, жинаққа туған жер, қазақ халқының тарихи тұлғалары, дәстүрлері туралы алынған мәтіндер оқушыларды туған жерді қадірлеуге, ұлы тұлғалардың өлшеусіз еңбегі оларды алға жетелеуге, салт-дәстүрімен мақтаныш етуге тәрбиелейді. Оқушыларды теориялық алған білімдерін пайдалана отырып, сөйлемдегі сөздерді дұрыс байланыстырып сөйлеуге үйрету үшін 5- сыныпқа арналған бағдарламаға сәйкес жаттығулар берілді. Жаттығуларды іріктеу кезінде оқушылардың жас ерекшеліктерін ескерумен бірге, олардың танымдық және шығармашылық қабілеттерін арттыру мақсатында грамматикалық тапсырмаларды мүмкіндігінше түрлендіріп беру жағына көңіл бөлінді. Сондай-ақ, түрлі жағдаяттарға байланысты диалогтар, басталған сөйлемді аяқтау, берілген тірек сөздерді пайдалана отырып мәтін жазу, ойлау белсенділіктерін шыңдайтын қисынды сұрақтар берілді. Оқушылардың қабілетіне қарай деңгейлік тапсырмалар да ұсынылған. Оқушылар қандай да бір деңгейдегі тапсырмаларды өздері таңдайды. Тапсырмаларды қарапайымнан күрделіге қарай кезең-кезеңімен орындау міндетті емес. Оқушы тапсырманы өзінің орындау мүмкіндігіне қарай таңдауға ерікті. Тіл дамыту сабақтарын сапалы әрі түрлендіріп өткізу оқушы тілін ұштай түсетіні ақиқат. «Қызықты қазақ тілі» курсы оқушылардың білім деңгейін арттырып қана қоймай, мәтінді оқып, түсініп, сұрақтарға жауап беріп, мәтінді мазмұндап, негізгі ойын анықтап, мәтіндегі сөйлемдердің мағынасын сақтай отырып басқаша құрастыру, толықтыру, таратып жазу және бұдан да күрделі тапсырмалар оқушылардың шығармашылық (креативті) ойын дамытатыны анық. Қазақ тілінде мәтін, жаттығуларды орындай отырып, сөз байлықтары мен сөздік қорлары, сөйлеу тілдері дамиды. Ауызша және жазбаша қазақ тілінің қызметі ерекшеліктерін айқындай алады. Қоғамда өмір сүруге қабілетті азамат және патриоттық сезімдері қалыптасады. Оқушылар ақпараттық-коммуникациялық технологияларды меңгеріп үйренеді, функционалдық сауаттылығы дамиды.

Оқушылар әр түрлі тақырыпта мәтіндермен танысып, сұрақтарға ауызша, жүйелі, өз сөздерімен жауап беруге үйренеді. Түрлі грамматикалық тапсырмаларды орындайды. Тақырыпқа байланысты хат, хабарландыру жазып үйренеді. Мысалы, «Салауатты өмір салты»-модулі бойынша екі «Спорт және тағам» тақырыптары беріледі. Сабақта оқушылар зиянды және пайдалы тағамдардың айырмашылықтарын ажыратады.Тағамдардың адам денсаулығына қандай пайда және қандай зиян келтіретінін біледі, суреттер бойынша негізгі ойын айтады. Түрлі тапсырмаларды орындап ойлау қабілеттерін дамытады, кейбір спорт түрлерінің ережелері туралы әңгімелейді.Оқушылар өздерінің сүйікті спорты туралы әңгімелейді.

«Қазақ халқының салт-дәстүрлері». Оқушылар баланың тәрбиесіне байланысты сал-дәстүрлерімен танысады. «Шілдехана», «Қырқынан шығару», «Бесікке салу», «Тұсаукесер» дәстүрлерінің өткізу рәсімдерін біледі. Мәтін бойынша деңгейлік тапсырмаларды орындайды. Нәтижесінде оқушылар әр дәстүр туралы сипаттайды.

«Музыка әлемінде» модулі бойынша «Қазақ сазгерлері» тақырыбында оқушылар мәтін арқылы қазақтың күйші-композиторларымен танысады. Мәтін бойынша жаңа сөздермен танысады,сөздерді пайдалана отырып сұрақтар құрастырады. Ал «Ата өнері-балаға мұра» тақырыбында мәтін арқылы оқушылар қазақ халқының музыкасының ерекшеліктерін біледі. Мәтінді оқып сұрақтар құрастырады, септік жалғауларын қайталап оларды дұрыс жалғайды. Абайдың «Туғанда дүние есігін ашады өлең.Өлеңмен жер қойныны кірер денең» деген сөздеріне ой-толғаныс жазады.

 «Жастар және ғаламтор» және «Ғаламтор арқылы байыған жастар» тақырыптары да қазіргі оқушыларды қызықтыратын тақырыптардың бірі.Оқушылар мәтін арқылы ғаламтордың шығу және даму тарихымен танысады, мәтін бойынша жаңа сөздермен танысады. Сызба арқылы ғаламтордың мүмкіндігі туралы жазады. Жастардың әкелген жаңалықтары мен жетістіктері туралы әңгімелейді.Тақырыпқа байланысты түрлі деңгейлік тапсырмаларды орындайды.

«Наурыз мерекесіндегі салт-дәстүрлер» тақырыбы бойынша халқымыздың жеті атасы, жеті ұрпағы туралы білімдерін кеңейтеді.

«Жастар мәдениеті» тақырыбында оқушылар «Келешек, болашақ, ел ертеңі, мақсат, оқу, талап, білім, жетістік» сияқты сөздерінің мағынасымен оқып, танысады. Қазіргі кезде жастар мәселесіне көп көңіл аударып жатқан мәселелерге тоқталады. Курс соңында еліміздің болашағын ойлайтын, еліне деген адал қызмет ететін тұлға қалыптасады. Қазақ мақалы «Асыл тастан- өнер жастан» мақалының идеясын ашып үйренеді, өз пікірін жазады.

Жаттығуларды іріктеу кезінде оқушылардың жас ерекшеліктерін ескерумен бірге, олардың танымдық және шығармашылық қабілеттерін арттыру мақсатында грамматикалық тапсырмаларды мүмкіндігінше түрлендіріп беру жағына көңіл бөлу керек. Сондай-ақ оқушылардың қабілетіне қарай деңгейлік тапсырмалар да ұсынған жөн. Тапсырмаларды қарапайымнан күрделіге қарай кезең-кезеңімен орындау міндетті емес. Оқушы тапсырманы өзінің орындау мүмкіндігіне қарай таңдауға ерікті. Сонымен қатар алынған тақырыптардың да дұрыс таңдалуы маңызды.